NLF er en profesjonsorganisasjon, og organiserte opprinnelig «lokomotivførere, lokomotivførerassistenter, lokomotivkontrollører, lokomotivledere og lokomotivmestre». I dag er enkelte av disse stillingskategoriene borte, men det er fortsatt et krav for medlemskap at en har lokomotivførerutdanning, og hoveddelen av medlemsmassen er personer ansatt som lokomotivførere i forskjellige jernbaneforetak.